കളിച്ചുകൊണ്ടിരിക്കുമ്ബോള് പുലി ആക്രമിച്ചു ഗുരുതരാവസ്ഥയിലായ കുട്ടി ആശുപത്രിയില് ലക്നൗ : വീടിന് മുന്നില് കളിച്ചു കൊണ്ടിരുന്ന ഏഴുവയസുകാരിയെ പുലി ആക്രമിച്ചു. ഉത്തര് പ്രദേശിലെ പിലിബിത്ത് കടുവ സംരക്ഷണ കേന്ദ്രത്തിന് സമീപമാണ് സംഭവം. പുലിയുടെ ആക്രമണത്തില് ഒരുപാട് രക്തം നഷ്ടമായ കുട്ടി ഇപ്പോള് ആശുപത്രിയില് ചികിത്സയിലാണ്. കുട്ടിയുടെ കരച്ചില് കേട്ട് ഓടിവന്ന മാതാപിതാക്കളാണ് കുട്ടിയെ പുലി ആക്രമിക്കുന്നത് കണ്ടത്. പിന്നാലെ ശബ്ദം കേട്ട് ഓടിയെത്തിയ നാട്ടുകാര് വടി ഉപയോഗിച്ച് പുലിയെ അകറ്റിയാണ് കുട്ടിയെ രക്ഷപെടുത്തിയത്. ഗുരുതരമായി പരിക്കേറ്റ കുട്ടിയെ ഉടനെ തന്നെ സാമൂഹികാരോഗ്യ കേന്ദ്രത്തില് എത്തിച്ചു. അവിടുന്ന് വിദഗ്ധ ചികത്സ ആവശ്യം വന്നതിനാല് ജില്ലാ ആശുപത്രിയിലേക്കും പിന്നീട് സ്വകാര്യ ആശുപത്രിയിലേക്കും മാറ്റി. ആക്രമണത്തില് രക്തം അമിതമായി നഷ്ടപെട്ടതിനാലാണ് കുട്ടിയുടെ നില ഗുരുതരമായതെന്ന് ഡോക്ടര് പറഞ്ഞു. ഉത്തര് പ്രദേശിലെ വനമേഖലയാണ് പിലിബിത്ത്. Tags